stanford-oval/wikipedia huggingface dataset:
François Francoeur

Oletettu François Francoeurin muotokuva
François Francoeur (21. syyskuuta 1698 Pariisi – 5. elokuuta 1787 Pariisi) oli ranskalainen säveltäjä ja viulisti.
Francoeur syntyi tunnettuun muusikkosukuun. Hän pääsi 15-vuotiaana viulistiksi oopperan orkesteriin ja liittyi pian tämän jälkeen kuninkaalliseen kamarisoittajistoon. Vuonna 1720 julkaistiin hänen ensimmäinen viululle sävellettyjen sonaattien kirjansa. Francouer aloitti pitkäaikaisen yhteistyön säveltäjäkollegansa François Rebelin kanssa oopperalla Pirame et Thisbé (1726). Vuonna 1730 hän pääsi soittajaksi Les Vingt-quatre Violons du Roi -kokoonpanoon, jossa toimivat myös hänen isänsä ja veljensä. Samana vuonna julkaistiin hänen toinen viulusonaattien kirjansa.
Francoeur toimi myöhemmällä urallaan Pariisin oopperan johtotehtävissä yhdessä Rebelin kanssa. Työtä varjosti julkinen kiista (Querelle des Bouffons) ranskalaisen ja italialaisen oopperan suosijoiden välillä. Oopperatalo paloi vuonna 1763, minkä seurauksena Francouer menetti asemansa oopperassa. Hän johti kuitenkin myös kuninkaallista kamarisoittajistoa, kunnes jäi eläkkeelle vuonna 1776. Francouer sai kuningas Ludvig XV:lta aatelisarvon. Hänellä oli myös Ordre royal de Notre-Dame du Mont-Carmel et de Saint-Lazare de Jérusalemin kunnia-arvo.
Aiheesta muualla

IMSLP: nuotteja
Gil-galad

Gil-galad eli “Loistava Tähti”, Ereinion Fingonin poika, on J. R. R. Tolkienin luoman fantasiamaailman henkilö. Runon mukaan Gil-Galad oli haltiakuningas.
Turgonin kuoleman jälkeen Gil-galadista tuli viimeinen Noldorin Korkea Kuningas Keski-Maassa ja hän jäi Lindoniin Ensiajan jälkeen. Hän johti Elendilin kanssa Haltiain ja Ihmisten Viimeistä Liittoa ja sai hänen rinnallaan surmansa taistelussa Sauronin kanssa, kun tämä nosti Gil-galadin kaulasta ilmaan ja sytytti taikavoimillaan hänet liekkeihin. Gil-galad kantoi Vilyaa, Ilman Sormusta, yhtä Haltiain Kolmesta Sormuksesta ja antoi tämän Elrondille hetkeä ennen kuolemaansa. Gil-galad käytti aseenaan Aeglos -nimistä kuolettavaa keihästä, jota örkit kammosivat.
Garching-Forschungszentrumin metroasema

| Garching-Forschungszentrum |
| --- | --- |

 Münchenin metro 
Perustiedot
Lyhenne:  GF
Metrolinjat:  U6
Paikkakunta:  Garching
Avattu:  14. lokakuuta 2006
Rakenne
Laitureita:  1
Laituriraiteita:  2
Liukuportaita:  kyllä
Hissejä:  kyllä
Garching-Forschungszentrum on Münchenin metron asema Garchingissa. Se toimii Münchenin metron U6-linjan pohjoisena pääteasemana ja on yksi kolmesta asemasta jotka sijatsevat Münchenin kaupungin rajojen ulkopuolella. se avattiin 14. lokakuuta 2006 ja palvelee Campus Garchingia, jossa on 7 500 työntekijää ja noin 17 000 opiskelijaa.
Garci Rodríguez de Montalvo

Kansikuva Rodríguez de Montalvon romaanissa Amadis de Gaula (Zaragoza, 1508).
Garci Rodríguez de Montalvo (tai Garci Ordóñez de Montalvo) (n. 1450–1504) oli espanjalainen kirjailija. Rodríguez de Montalvo teki muun muassa oman versionsa ritariromaanista Amadis de Gaula. Kalifornian osavaltion nimi tulee Rodríguez de Montalvon teoksesta Las sergas de Esplandián, jossa on California-niminen saariparatiisi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Gibraltarin marokkolaiset

Gibraltarin marokkolaiset ovat Yhdistyneeseen kuningaskuntaan kuuluvalla Gibraltarilla asuvia marokkolaisia. Heitä tuli alueelle aikanaan siirtotyöläisinä, ja useimmilla ei edelleenkään ole kansalaisuutta.
Historia

Alkuperäinen Utrechtin sopimus, jolla Yhdistynyt kuningaskunta sai Gibraltarin itselleen, kielsi juutalaisia ja muslimeja asettumasta Gibraltarille, mutta kielto kumottiin jo vuonna 1729 Marokon sulttaanin kanssa tehdyllä sopimuksella, joka mahdollisti juutalais- ja muslimikauppiaiden paluun. Espanjan ollessa diktaattori Francisco Francon alaisuudessa espanjalaiset eivät voineet tulla töihin Gibraltarin alueelle, kun raja suljettiin vuonna 1969. Heidän tilalleen töitä tekemään tuotiin noin 5 000 marokkolaista. He toimivat muun muassa rakennusalalla, teollisuudessa, palvelualalla ja sotilaskohteissa. Nykyisin heitä on noin 1 200. Ibrahim-al-Ibrahim-moskeija rakennettiin alun perin juuri marokkolaisia siirtotyöläisiä varten.
Nykypäivä

Ongelmaksi marokkolaisyhteisölle on muodostunut kansalaisuuden saaminen, joka on Gibraltarilla hankalampaa kuin esimerkiksi Britannian emämaalla. Työnsä menettäneitä marokkolaisia kannustetaan palaamaan kotimaahansa. Asuminen Gibraltarilla on ongelma, sillä valtio säätelee halpoja asuntoja tarkasti ja niitä annetaan pääasiassa vain gibraltarilaisille, joilla on kansalaisuus. Suuri osa marokkolaisista elääkin esimerkiksi hotelleissa. Marokkolaiset puhuvat yleensä paremmin espanjaa kuin englantia.
Erakossa

| Erakossa |
| --- | --- |

Tiedot
Toiminnassa:  2014–
Tyylilaji:  rock, suomirock, rap, pop, punk
Kotipaikka:  Helsinki
Laulukieli:  suomi
Jäsenet:  Niko Ailamo, Kaikki instrumentit ja tuotanto  
Levy-yhtiö:  Sony Music (2015)  Omakustanne (2016–)  
Aiheesta muualla
Kotisivut
Infobox OKNimi-testi OK: 
Erakossa on yhden miehen yhtye, jota on kuvailtu suomirockin, punkin ja hip hopin yhdistelmäksi. Erakossa-yhtyeen ainoa virallinen jäsen, Niko Ailamo, on säveltänyt, sanoittanut, sovittanut ja tuottanut kaikki kappaleensa yksin sekä ohjelmoinut ja soittanut itse kaikki niillä kuultavat instrumentit. Musiikin lisäksi digitaalisen median parissa taustaa omaava Ailamo on tehnyt myös musiikkivideoita yhden miehen yhtyeelle itse.
Ailamo on koulutukseltaan medianomi AMK kulttuurituotannon koulutuslinjalta. Hänen opinnäytetyönsä "Suomalaisen indielevy-yhtiön tulonmuodostus" palkittiin valtakunnallisessa Thesis-opinnäytetyökilpailussa. Ailamo on toiminut verkkolehti Rokkizinen toimituspäällikkönä ja tehnyt töitä digitaalisen median parissa. Ailamo on toiminut myös Etupiha-, Roihu- ja Versus All -yhtyeissä.
Marraskuussa 2014 omakustanteena julkaistulla ”Löysään Hirteen” singlellä Erakossa valittiin YleX-radiokanavan viikon kellaribändiksi, Radio Helsingin DLX Demo Shown:n viikon demoksi ja Radio Suomen Levylautakunnan voittaksi . Tämän jälkeen kappale eteni YleX-radiokanavan soittolistalle sekä kanavan toimittajan Pirita Pykäläisen ”viikon tehobiisiksi”. "Löysään Hirteen" ylsi myös musiikkipalvelu Spotifyn viraalilistan sijoille 2 ja 10. Kappaleen aiheuttaman huomion ansiosta Erakossa allekirjoitti levytyssopimuksen levy-yhtiö Sony Musicin kanssa ja kustannussopimuksen Elements Musicin kanssa .
Toukokuussa 2016 Erakossa ilmoitti lähteneensä oma-aloitteisesti Sonylta, koska levy-yhtiö ei ollut suostunut julkaisemaan tämän omia kappaleita vaan olisi halunnut muita kirjoittajia mukaan lauluntekoprosessiin. Samalla julkaistiin omakustanteinen "Nollaus"-single, joka oli yksi niistä kappaleista, joita levy-yhtiö ei ollut halunnut julkaista .
Levy-yhtiöltä lähdön jälkeen Erakossa on julkaissut tasaiseen tahtiin musiikkia ja sen kappaleita on kuunneltu pelkästään Spotifyssä yli 11 miljoonaa kertaa. Syksyllä 2021 Erakossa pyydettiin kirjoittamaan lauluja YleX-kanavan Jenni Poikeluksen lyriikoista. Suorassa lähetyksessä esitetyt raakileet äänitettiin ja julkaistiin myöhemmin samana vuonna studioversioina.
Diskografia > Albumit

Nollauspäivä (CD/Digitaalinen, 2016, Omakustanne)
Lopputekstit (CD/Digitaalinen, 2019, Omakustanne)
Käärmeennahka (CD/Digitaalinen, 2021, Omakustanne)
Diskografia > EP-levyt

Sydän (Osa1. Eteinen) (Digitaalinen, 2015, Sony Music)
Riisuttuna, Vol. 1 (Digitaalinen, 2018, Omakustanne)
Pinokkio EP (Digitaalinen, 2020, Omakustanne)
Diskografia > Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |

| 2014 | Löysään hirteen | – | – | 97  | Sydän (Osa1. Eteinen) |
|  |  |  |  |  | Sydän (Osa1. Eteinen) |
| 2015 | Raikasta | – | – | – |  |

| 2016 | Nollaus | – | – | – | Nollauspäivä |
| 2016 | Undercover Lover/ Hylky | – | – | – | Nollauspäivä |
| 2016 | O.D.F.T.W. (feat. Emppu Suhonen) | – | – | – | Nollauspäivä |

| 2017 | Puhu kädelle | – | – | – | Lopputekstit |
| 2017 | Niin tärkee ettei järkee | – | – | – | Lopputekstit |
| 2017 | Pelipäivä | – | – | – | Lopputekstit |
| 2017 | Tää on sulle (Vitun kusipää) | – | – | – | Lopputekstit |
| 2018 | Eino Leino | – | – | – | Lopputekstit |
| 2018 | Sylkispä sunkin suu massii | – | – | – | Lopputekstit |
| 2018 | Setä sä et estä | – | – | – | Lopputekstit |
| 2018 | Sekaisin kuin seinäkello | – | – | – | Lopputekstit |
| 2019 | Saat viedä mut pois | – | – | – | Lopputekstit |
| 2019 | Kuinka kuuma on mökki | – | – | – | Käärmeennahka |
| 2019 | Aarrekartta | – | – | – | Käärmeennahka |
| 2019 | Kilpikonna | – | – | – | Käärmeennahka |
| 2020 | 6/5 pöhinää | – | – | – | Käärmeennahka |
| 2020 | Korona (Kuinka Noloa Sua Odotan) | – | – | – | Käärmeennahka |
| 2020 | Ai Vittu Kun Sattuu | – | – | – | Käärmeennahka |
| 2020 | Sydänkäyrän muotoinen tempo | – | – | – | Käärmeennahka |
| 2021 | Unelmia (ei toimistohommia) | – | – | – | Käärmeennahka |
| 2021 | Syteen tai saveen | – | – | – | Käärmeennahka |
| 2021 | Pastelli | – | – | – | TBA |
| 2021 | Ruska | – | – | – | TBA |
| 2021 | Pimeä | – | – | – | TBA |
| 2021 | Sirpaleina / Peili | – | – | – | TBA |
Diskografia > Musiikkivideot

Löysään hirteen (Ohj. Niko Ailamo)
Raikasta (Ohj. Sami Joensuu)
Niin kauheen kaukana (Ohj. Niko Ailamo)
Nollaus (Ohj. Niko Ailamo)
O.D.F.T.W feat. Emppu Suhonen (Ohj. MVP74)
Aiheesta muualla

Erakossa viralliset kotisivut
Garchingin metroasema

| Garghing |
| --- | --- |

 Münchenin metro 
Perustiedot
Lyhenne:  GR
Metrolinjat:  U6
Paikkakunta:  Garching
Avattu:  14. lokakuuta 2006
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Garching on Münchenin metron asema Garchingissa U6-linjalla, ja on yksi kolmesta asemasta Münchenin rajojen ulkopuolella. Se avattiin 14. lokakuuta 2006
Gboko

| Gboko |
| --- | --- |
 Gboko
 Koordinaatit: 7°20′N, 9°0′E 
Valtio:  Nigeria
Osavaltio:  Benue
Väkiluku (2000):  152 000
Infobox OKVirheellinen NIMI-arvo: 
Gboko on Benuen osavaltion toiseksi suurin kaupunki Nigerian eteläosassa. Vuonna 2000 siellä oli noin 152 000 asukasta. Suurin osa alueen asukkaista on tivejä.
Kaupungissa on tivien johtajan Tor Tivin palatsi, sekä huomattava sementtitehdas. Siellä toimiva Mkarin yliopisto on kristillismielinen oppilaitos.
Gbe-kielet

Gbe-kielet ovat noin 22 nigeriläis-kongolaisen kielen ryhmä, joka esiintyy Itä-Ghanasta Länsi-Nigeriaan ulottuvalla alueella. Puhujia on yhteensä 4-8 miljoonaa. Ryhmän laajimmin puhuttu kieli on ewe (3 miljoonaa puhujaa Ghanassa ja Togossa) ja toiseksi laajimmin fon (1,7 miljoonaa, suurin osa Beninissä). Ryhmään kuuluu 5 murrejatkumoa: ewe, fon, aja, gen ja phla–pherá.
Gbe-kielet ovat tonaalisia ja analyyttisia ja sanajärjestys on SVO.
1700-luvun jälkipuoliskolla paljon gbe-kielten puhujia vangittiin ja lähetettiin orjiksi Uudelle mantereelle, jossa gbe-kielten uskotaan sitten vaikuttaneen lukuisten kreolikielten syntyyn Karibialla. Esimerkiksi Haitin kreolin kuvataan koostuvan ranskalaisesta sanastosta ja jonkun gbe-kielen syntaksista.
Käännös suomeksi
Gbarnga

| Gbarnga |
| --- | --- |
 Gbarnga
 Koordinaatit: 7°0′0″N, 9°28′20″W 
Valtio:   Liberia
Piirikunta:  Bong
Väkiluku (2008):  56 986
Aikavyöhyke:  UTC0
Infobox OKVirheellinen NIMI-arvo: 
Gbarnga (voidaan kirjoittaa myös Gbanga tai Gbanka) on kaupunki Liberiassa. Se on piirikuntansa hallinnollinen keskus ja paikallisen kaupan keskus. Kaupungin väkiluku vuonna 2008 oli noin 57000 henkeä.
Gbarnga sijaitsee pohjoisen Liberian keskiosassa pääkaupunki Monroviasta ja pohjoisesta päin Sierra Leonesta tulevien teiden risteyksessä. Suakokon kaupunki sijaitsee noin 16 km päässä lännessä.
Gbarngassa sijaitsee paikallishallinto, useita kirkkoja sekä kirkon kouluja ja yksi moskeija. Siipikarjan kasvatus ja kananmunien tuotanto ovat Gbarngassa paikallinen elinkeino ja sen tuotteita myydään ympäri Liberiaa. Vuonna 1976 kaupungissa aloitti toimintansa myös kuminjalostustehdas.
French Bee

| French Bee |
| --- | --- |

 Yhtiön lentokone Orlyn lentoasemalla vuonna 2019.
 IATA: BF  –  ICAO: FBU 
Kutsukoodi:  FRENCH BEE
Laivaston koko:  6
Solmukohdat:  Orlyn lentoasema, Pariisi
French Bee (aikaisemmin French Blue) on ranskalainen vuonna 2016 perustettu halpalentoyhtiö. Sen solmukohtana toimii Pariisin Orlyn lentoasema.
Yhtiö operoi pääasiassa pitkän matkan lentoja. Se operoi useita reittejä suoraan Yhdysvaltoihin ja sen lisäksi muun muassa Ranskan Polynesiaan sekä Réunioniin. Yhtiön lento Tahitilta Pariisiin oli vuonna 2020 maailman pisin yhden maan sisällä lennetty lento.
Laivasto

4 kpl Airbus A350-900 (411 istumapaikkaa)
2 kpl Airbus A350-1000 (480 istumapaikkaa)
Giampiero Boniperti

| 0 | 1 | 2 |
| --- | --- | --- |

Henkilötiedot
Koko nimi: Giampiero Boniperti
Syntymäaika: 4. heinäkuuta 1928
Syntymäpaikka: Barengo, Italia
Kuolinaika: 18. kesäkuuta 2021 (92 vuotta)
Pelipaikka: Hyökkääjä, oikea keskikenttä
Seurat
| Vuodet | Seura | O (M) |
| 1946–1961 | Juventus | 444 (178) |
Maajoukkue
| 1947–1960 | Italia | 38 (8) |
 Seurajoukkueuran tilastot kattavat vain kansalliset sarjat.
Giampiero Boniperti (4. heinäkuuta 1928 Barengo, Italia – 18. kesäkuuta 2021) oli italialainen jalkapalloilija, urheilujohtaja ja poliitikko. Boniperti pelasi koko uransa Juventuksessa tehden 178 maalia 444 ottelussa. Maajoukkueessa hän teki kahdeksan maalia 38 ottelussa.
Boniperti siirtyi keväällä 1946 kotikaupunkinsa joukkueesta Juventukseen. Ensimmäisen ottelunsa hän pelasi edustusjoukkueessa maaliskuussa 1947. Boniperti oli heti kaudella 1947–1948 Serie A:n paras maalintekijä tehtyään 27 maalia. Italian-mestaruuden eli scudetton Boniperti voitti Juventuksessa viisi kertaa. Viimeinen mestaruus tuli keväällä 1961, jolloin hän myös lopetti pelaajauransa.
Bonipertista tuli heinäkuussa 1971 Juventuksen puheenjohtaja. Hän toimi tehtävässä vuoteen 1990 asti, ja tuona aikana Juventuksesta tuli yksi Euroopan suurimpia jalkapalloseuroja. Joukkue voitti useita Italian-mestaruuksia, mutta se voitti myös kansainvälisen Intercontintal Cupin. Juventuksesta tuli myös ensimmäinen joukkue, joka oli vuotta kertaalleen jokaisen Uefan seurajoukkuekilpailun.
Boniperti oli aktiivinen myös politiikassa, ja hän edusti 1994–1999 Forza Italia -puoluetta Euroopan parlamentissa.
Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.
Aiheesta muualla

Kuvia tai muita tiedostoja aiheesta Giampiero Boniperti Wikimedia Commonsissa
Giampiero Boniperti Euroopan parlamentin jäsenet. Euroopan parlamentti.
French Stewart

Milton French Stewart (s. 20. helmikuuta 1964 Albuquerque, New Mexico) on yhdysvaltalainen näyttelijä, joka on tullut tunnetuksi Harry Solomonina sarjassa Kolmas kivi auringosta. Stewart on kuitenkin esiintynyt monessa elokuvassa.
Stewart on näytellyt muun muassa elokuvissa Tähtiportti (1994) ja Yksin kotona 4 (2002). Hän on myös antanut äänensä Ikarokselle animaatiosarjassa Herkules.
Aiheesta muualla

French Stewart Elonetissä.
French Stewart Internet Movie Databasessa. (englanniksi)
Gordon’s Gin

| Gordon’s Gin |
| --- | --- |

Tyyppi:  gini
Alkuperä:   Englanti
Valmistus aloitettu:  1769
Infobox OKNimi-testi OK: 
Gordon’s Gin on brittiläinen ginimerkki. Sitä valmistetaan Britannian ohella Uudessa-Seelannissa sekä muutamissa kansainyhteisön maissa. Tuotemerkin omistaa monikansallinen yritysjätti Diageo.
Gordon’s Ginin kehitti skotlantilainen Alexander Gordon perustamassaan Clerkenwellin tislaamossa Lontoossa vuonna 1769. Special London Dry Ginistä tuli hyvin suosittu, ja sen resepti on säilynyt muuttumattomana aina näihin päiviin. Sen ainesosia ovat katajanmarja, korianterin siemenet, karhunputken juuri sekä yrtit. Reseptin on tuntenut ainoastaan 12 ihmistä maailmassa, ja se on säilynyt salassa yli 200 vuoden ajan.
Britanniassa Gordon’s Gin myydään vihreässä pullossa, muualla kirkkaassa pullossa. Pullo voi olla myös muovia riippuen koosta.
Fundamentaalitähti

Fundamentaalitähti on termi astronometristen mittausten perustana oleville tähdille, joiden paikka on määritetty mahdollisimman tarkoin korjaamalla maapallon liikkeistä aiheutuvat paikan muutokset.
OpenSUSE

| openSUSE |
| --- | --- |

 openSUSE Leap 15.5 ja KDE-työpöytäympäristö.
Kehittäjä:  openSUSE-projekti
Tuoteperhe:  GNU/Linux
Toiminnallinen tila:  toiminnassa
Viimeisin vakaa versio:  15.6 (12. kesäkuuta 2024)
Päivitysmalli:   määräajoin (Leap)  rolling release (Tumbleweed) 
Tuetut kielet:  monikielinen
Ydin:  Linux
Lähdekoodimalli:  avoin lähdekoodi
Lisenssi:  GPL ja muita lisenssejä
Aiheesta muualla
Verkkosivusto
Infobox OKNimi-testi OK: 
openSUSE on saksalaislähtöinen GNU/Linux-käyttöjärjestelmän jakelupaketti, joka pohjautuu Suse Linux GmbH:n SUSE Linuxiin. openSUSE erkani SUSE Linuxista versiossa 10.2, jolloin myös sen nimi muutettiin ettei se sekoittuisi SUSE Linux Enterprise -julkaisuun. Marraskuussa 2015 julkaistussa versiossa 42.1 openSUSE ja SUSE lähenivät toisiaan. Osin samaan aikaan kehitettiin jatkuvan julkaisun Tumbleweed.
OpenSUSEsta on kaksi versiota: määräajoin julkaistava Leap ja jatkuvan julkaisun Tumbleweed.
Projektin päätavoitteet

Tehdä openSUSEsta helpoiten hankittava Linux-jakelu jokaiselle ja kaikkein laajimmin käytetty avoimen lähdekoodin järjestelmä.
Tarjota ympäristö avoimen lähdekoodin yhteistyölle, mikä tekee openSUSEsta maailman parhaan Linux-jakelun uusille että kokeneille Linux-käyttäjille
Merkittävästi yksinkertaistaa ja avata kehitys- ja paketointiprosesseja tehden openSUSEsta oikean järjestelmävalinnan Linux-hakkereille ja sovelluskehittäjille.
Ominaisuudet

openSUSEn perusasennus sisältää yleisimmät tietokoneen kotikäyttöön tarvittavat ohjelmat, kuten Firefox-nettiselaimen ja LibreOffice-toimisto-ohjelmiston. Muut mukana tulevat ohjelmat riippuvat hyvin pitkälti käyttäjän asennuksen yhteydessä valitsemasta työpöytäympäristöstä. Virallisesti tuetut työpöytäympäristöt ovat KDE Plasma, GNOME, Xfce ja LXDE. Lisää ohjelmia voi asentaa zypper-paketinhallinnalla, jolla myös voidaan asentaa muita työpöytäympäristöjä oletuksen rinnalle tai jopa sen tilalle.
Järjestelmän asetusten tarkasteluun ja muokkaamiseen openSUSE:ssa voidaan käyttää asetustiedostojen komentorivimuokkauksen sijaan graafista YaST-asetustyökalua, josta on saatavilla omat natiiviversiot KDE:lle sekä GNOME:lle. Myös zypperiä voidaan käyttää YaSTin kautta, jolloin se muistuttaa Debianin Synapticia ulkoasultaan. YaST sisältyy myös Novellin maksulliseen SUSE Linux Enterpriseen.
openSUSE panostaa erityisesti tietoturvaan, sisältäen oletuksena Novell AppArmorin.
Julkaisun kehityshistoria

openSUSEn julkaisurytmi vakiintui seuraavanlaiseksi. Jokaista openSUSE-versiota tuetaan virallisesti kaksi julkaisuväliä ja 2 kuukautta sen julkaisusta alkaen. Uusi versio pyritään julkaisemaan joka kahdeksas kuukausi. Tällöin tukiaika on 8+8+2 eli 18 kuukautta .
Kiinteän julkaisuversion rinnalle kehitettiin Tumbleweed-pakettivarastot, joista lopulta kehittyi jatkuvan julkaisun jakelu Opensuse Tumbleweed.
Evergreen oli hanke, jonka tarkoituksena oli pidentää julkaistujen versioiden elinkaarta yhteisön voimin tarjoamalla niihin tietoturvapäivityksiä kauan virallisen tuen päätyttyä. Viimeinen Evergreen-julkaisu oli openSUSE 13.1, jonka tuki päättyi marraskuussa 2016.
Julkaisun kehityshistoria > Julkaisumuutos: Leap ja Tumbleweed

openSUSE muutti version 13.2 jälkeen julkaisutekniikkaansa muuttumalla kahdeksi osin rinnakkaiseksi julkaisuksi: openSUSE Leap ja openSUSE Tumbleweed. Tässä ratkaisussa Leapin ydinjärjestelmä otetaan suoraan SUSE Linux Enterprisestä, käyttäjälle näkyvien pakettien versioiden ollessa uudempia Tumbleweed-paketteja. Tarkoituksena on tarjota muita Linux-distribuutioita vakaampi alusta mutta kuitenkin uudemmat sovellusohjelmat. Tätä ratkaisua kutsutaan "hybdridi-distribuutioksi". Ensimmäinen uuden järjestelmän mukainen julkaisu julkaistiin marraskuussa 2015 ja muutoksen korostamiseksi versionumerointi aloitettiin numerosta 42.1. Samalla sen osalta tuki 32-bittisille koneille päättyi. Leapin pääjulkaisujen aiottu tukiaika on vähintään 36 kuukautta. Pääjulkaisuhin on tarkoitus julkaista vuosittain alijulkaisu, kuten 42.1, 42.2 ja niin edelleen. Alijulkaisun tukiaika on 18 kuukautta eli käyttäjien oletetaan päivittävän uuteen alijulkaisuun 6 kuukauden aikana.
Leapin rinnalla julkaistaan Tumbleweed, joka on jatkuva jakelu. Se tukee edelleen 32-bittisiä koneita. Tumbleweed päivittää kaikki ohjelmat uusimpiin versioihinsa, eikä erillistä versiopäivitystä näin ollen tarvita. OpenSUSE Tumbleweed muistuttaa täten läheisesti Arch Linuxia ja Gentoota. Jatkuvan julkaisun tekimisessä hyödynnetään Open Build Service ja OpenQA järjestelmiä.
Julkaisun kehityshistoria > Slowroll

Slowroll on vuodesta 2023 tarjottu kokeellinen openSUSE-jakelu, joka perustuu Tumbleweediin. Slowroll on Tumbleweedin tavoin jatkuva jakelu. Suurin ero Slowrollin ja Tumbleweedin välillä on julkaisutiheydessä: Slowrolliin tarjotaan isompi päivitys kerran kuussa, kun Tumbleweed päivittyy huomattavasti tiheämmin, monta kertaa viikossa. Slowroll saa kuitenkin turvallisuuspäivityksiä myös kuukausittain tapahtuvien isompien päivitysten välissä. Järjestelmän päivitykseen käytetään komentoa zypper dist-upgrade Tumbleweedin tavoin.
Julkaisun kehityshistoria > Aeon ja Kalpa

Aeon on minimaalinen versio, jossa on vain perustyöpöytä (Gnome) ja konfigurointityökalut. Muut sovellukset asennetaan Flatpak-asennuksina. Aeon on niin sanottu muuttumaton käyttöjärjestelmä. Kalpa on vastaavanlainen kuin Aeon, mutta Gnomen sijaan työpöytänä on KDE Plasma. Aeon ja Kalpa olivat aiemmin nimillä MicroOS Desktop GNOME ja MicroOS Desktop Plasma, mutta ne nimettiin uudelleen keväällä 2023.
Versiohistoria > Versiot

Mainittavimpia ohjelmistoversioita ja muita muutoksia versioittain:
| Versio | Kernel | Työpöytä> KDE | Työpöytä> KDE | Työpöytä> GNOME | Työpöytä> Xfce | Toimisto-ohjelma> OpenOffice | Toimisto-ohjelma> LibreOffice | Muuta | Lähde |
| --- | --- | --- | --- | --- | --- | --- | --- | --- | --- |
| 11.0 | 2.6.25 | 3.5.10 | 4.0 | 2.22 |  |  |  |  |  |
| 11.1 | 2.6.27.7 | 3.5.10 | 4.1 | 2.24 |  | 3.0 |  |  |  |
| 11.2 |  |  | 4.3.1 | 2.28 |  | 3.1 |  |  |  |
| 11.3 | 2.6.34 |  | 4.4.4 | 2.30.1 | 4.6.1 | 3.2.1 |  | KDE Software Compilation (Versiot 11.3–13.1, SC) |  |
| 11.4 | 2.6.37 |  | 4.6.0 | 2.32 | 4.8 |  | 3.3.1 |  |  |
| 12.1 | 3.1.0 |  | 4.7 | 3.2 | 4.8 |  | 3.4.3 |  |  |
| 12.2 | 3.4 |  | 4.8 | 3.4 |  |  | 3.5 |  |  |
| 12.3 | 3.7 |  | 4.10 | 3.6 |  |  | 3.6 | Systemd. ARMv7-tuki. OpenStack. |  |
| 13.1 | 3.11 |  | 4.11 | 3.10 |  |  | 4.1 | Kokeellinen Wayland-tuki. QT 5.1, QT5. Alustava tuki AArch64-arkkitehtuurille. YaST 3.0 |  |
| 13.2 |  |  |  |  |  |  |  | KDE 5 testiversio mukana. Btrfs oletustiedostojärjelmänä juuriosiolle (/) ja XFS käyttäjäosiolle (/home) |  |
Versiohistoria > Versiot > openSUSE 42

Ensimmäinen kehitysaskelselvennä 42.1 julkaistiin 24. heinäkuuta 2015. Opensuse 42.1 julkaistiin marraskuun alussa 2015 aikoihin. Sen kehitystyössä ja julkaisussa uudistettiin merkittävästi julkaisua itseään ja sen rakentamista. Julkaisussa tehdään aiempaa läheisempää yhteistyötä Suse Linux Enterprisen kanssa. 42 on tarkoitus olla pitkän elinkaaren julkaisu. KDE 5 versiolla 5.4.2 on ensimmäistä kertaa oletustyöpöytänä. GNOME versiona on 3.16.2. Tuki 32-bittisille koneille päättyi.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivu (englanniksi)
Kansainvälinen openSUSEn projektisivu
openSUSEa suomeksi – Suomalainen openSUSE-yhteisö
OpenSuse Distrowatch.com-sivustolla